Diari Oficial de la Generalitat Valenciana


Sumari del DOGV 7036, del 31-05-2013 (2013/5378)

Notificació de la sentència dictada en el procediment ordinari número 1114/2010.
--------------------------------------------------------------------------------

### Dades del document

Número de DOGV
:   7036

Data del DOGV
:   31-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5378


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 1114/2010.  
 [2013/5378]  
Procediment ordinari 001114/2010  
De: Woolsan, SLR.  
Procurador: Juan Fernández de Bobadilla Moreno.  
Lletrat: Antonio Gallego Sánchez.  
Contra: The Famous Green Tour, SL.  
Procurador/a: -  
En el present procediment de juí ordinari, seguit a instàncies de Woolsan SRL, contra The Famous Green Tour, SL, s'ha dictat la sentència que, literalment, diu així:  
«Actuacions de juí ordinari número 1114/2010  
Demandant: Woolsan SRL.  
Procurador: Juan Fernández de Bobadilla.  
Lletrat: Antonio Gallego Sánchez.  
Demandada: The Famous Green Tour, SL.  
Sentència número 394/2012  
Benidorm, 28 de novembre de 2012  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist les presents actuacions de juí declaratiu ordinari número 1114/2010, seguides a instàncies de la mercantil Woolsan SRL, representada pel procurador dels tribunals Juan Fernández de Bobadilla i assistida pel lletrat Antonio Gallego Sánchez, contra The Famous Green Tour, SL, en situació de rebel·lia processal, sobre la reclamació d'una quantitat.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Estime íntegrament la demanda formulada pel procurador dels tribunals Juan Fernández de Bobadilla, en nom i representació processal de la mercantil actora Woolsan, SRL, contra la demandada The Famous Green Tour, SL, i decidisc el següent:  
A) Condemne The Famous Green Tour, SL, que faça el pagament a Woolsan, SRL, de la suma reclamada de 229.477,49 euros.   
B) Condemne The Famous Green Tour, SL, que faça el pagament a Woolsan, SRL, de l'interés legal de demora sobre la suma de 229.477,49 euros, produïda des de la data de reclamació extrajudicial, 18 de febrer de 2010, fins a la data de la present resolució, així com els interessos legals per mora processal de l'article 576 de la Llei d'Enjudiciament Civil que es produïxen des de la data de la present resolució fins al complet pagament de la suma reclamada com a principal.  
  
C) Condemne The Famous Green Tour, SL, al pagament de totes les costes processals produïdes en este procediment.  
Expediu una testimoniança literal d'esta sentència que quedarà en estes actuacions, incloent-hi el seu original en el llibre de sentències civils d'este Jutjat.   
Notifiqueu la present resolució a les parts i feu-los saber que no és ferma i que en contra es pot interposar recurs d'apel·lació davant d'este Jutjat en el termini de 20 dies, comptats des de l'endemà de la seua notificació, en què exposaran les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen, per al seu posterior coneixement per l'Audiència Provincial d'Alacant.  
Amb este fi s'indica a les parts que per a la interposició del recurs d'apel·lació caldrà la constitució d'un depòsit de 50 euros per mitjà de la consignació de la dita suma en el compte de depòsits i consignacions obert a nom del Jutjat o del tribunal, que haurà de ser acreditat en el moment de la seua interposició, i no s'admetrà a tràmit cap recurs el depòsit del qual no s'haja constituït.  
Si el recurrent haguera incorregut en defecte, omissió o error en la constitució del depòsit, es concediran a la part dos dies per a l'esmena del defecte, amb l'aportació, si és el cas, de documentació acreditativa.  
  
Si no l'efectua, es dictaran actuacions que posen fi al tràmit del recurs o que inadmeta la demanda, i quedarà ferma la resolució objecte d'impugnació.  
Si s'estimara totalment o parcialment el recurs o la revisió de sentència, en la mateixa resolució es disposaria la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució objecte de recurs, el recurrent o demandant perdrà el depòsit, a què es donarà el destí previst en esta disposició.   
Esta és la meua sentència, jutjant definitivament en esta instància, que pronuncie, mane i firme.   
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, estant celebrat audiència pública, de la qual cosa en done fe.»  
  
I atés que el demandat, The Famous Green Tour, SL, es troba en parador desconegut, expedisc este edicte a fi que li valga de notificació de forma deguda.   
  
Benidorm, 15 de maig de 2013.- La secretària judicial: M.ª Engracia Román Ivorra.